Un alt reprezentant special al lui Trump se va ocupa de negocierile dintre Ucraina și Rusia. Ce îl recomandă?
Președintele american Donald Trump i-a extins puterile reprezentantului său special pentru Orientul Mijlociu, Stephen Witkoff, instruindu-l să participe la procesul de rezolvare a războiului dintre Ucraina și Rusia, relatează The New York Times, citând mai multe surse informate. Potrivit publicației, Trump a extins în secret mandatul lui Witkoff în urmă cu câteva săptămâni pentru a crea un canal suplimentar pentru negocierile cu partea rusă.